Document ID: 31996R1168

ΚΑΝΟΝΙΣΜΟΣ (ΕΚ) αριθ. 1168/96 ΤΟΥ ΣΥΜΒΟΥΛΙΟΥ της 25ης Ιουνίου 1996 για τη θέσπιση, για το 1996, ορισμένων μέτρων διατήρησης και διαχείρισης των αλιευτικών πόρων στη ζώνη της σύμβασης, ως ορίζεται στη σύμβαση για τη μελλοντική πολυμερή συνεργασία στο Βορειοανατολικό Ατλαντικό
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι η Κοινότητα υπέγραψε τη σύμβαση των Ηνωμένων Εθνών για το δίκαιο της θάλασσας, η οποία περιλαμβάνει αρχές και κανόνες περί διατηρήσεως και διαχειρίσεως των ζώντων πόρων στις ζώνες αποκλειστικής οικονομικής δραστηριότητας των παρακτίων χωρών και στις ανοικτές θάλασσες 7
ότι η σύμβαση για την πολυμερή συνεργασία στο Βορειοανατολικό Ατλαντικό, η οποία στο εξής καλείται «σύμβαση ΕΑΒΑΑ», ενεκρίθη με την απόφαση 81/608/ΕΟΚ του Συμβουλίου, της 13ης Ιουλίου 1981 (2) και ετέθη σε ισχύ στις 17 Μαρτίου 1982 7
ότι η σύμβαση ΕΑΒΑΑ θεσπίζει ένα κατάλληλο πλαίσιο για πολυμερή συνεργασία με σκοπό την ορθολογική διατήρηση και τη βέλτιστη χρησιμοποίηση των αλιευτικών πόρων της ζώνης της σύμβασης, όπως καθορίζεται σε αυτήν 7
ότι η επιτροπή αλιείας του Βορειοανατολικού Ατλαντικού εξέδωσε στις 21 Μαρτίου 1996 σύσταση που περιορίζει τα αλιεύματα του κοκκινόψαρου στη ζώνη της σύμβασης για το 1996 7 ότι ενδείκνυται να εφαρμοστεί η σύσταση αυτή από την Κοινότητα 7
ότι, σύμφωνα με το άρθρο 8 του κανονισμού (ΕΟΚ) αριθ. 3760/92, το Συμβούλιο είναι αρμόδιο για τον καθορισμό του συνόλου των επιτρεπομένων αλιευμάτων (TAC) για κάθε αλίευμα ή ομάδα αλιευμάτων και του μεριδίου που είναι διαθέσιμο για την Κοινότητα, καθώς και για την κατανομή του μεριδίου που είναι διαθέσιμο για την Κοινότητα μεταξύ των κρατών μελών 7
ότι οι αλιευτικές δραστηριότητες που καλύπτονται από τον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, περί θεσπίσεως ενός συστήματος ελέγχου που εφαρμόζεται στην κοινή αλιευτική πολιτική (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα κοκκινόψαρου των κοινοτικών αλιευτικών σκαφών, για το 1996, περιορίζονται στις ποσοστώσεις που καθορίζονται στο παράρτημα.
Όλα τα αλιεύματα των κοινοτικών αλιευτικών σκαφών κοκκινόψαρου πριν την έγκριση του παρόντος κανονισμού καταλογίζονται στις ποσοστώσεις που καθορίζονται στο παράρτημα.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 25 Ιουνίου 1996.

Labels: 13
6